**Компанийн Төлөөлөн удирдах зөвлөл,**

**гүйцэтгэх удирдлагын 2016 оны ажлын тайлан**

2017 оны 02 дугаар Хөвсгөл аймаг

сарын 10-ны өдөр Хатгал сум

Эрхэм хувь нийлүүлэгчид ээ!

Компанийн Төлөөлөн удирдах зөвлөл нь хувь нийлүүлэгчдийн хурлаас олгогдсон эрх хэмжээний хүрээнд компанийн үйл ажиллагааг удирдан чиглүүлж, гүйцэтгэх удирдлага нь өдөр тутмын удирдлагаар ханган ажиллаж ирлээ.

Нэг. Санхүүгийн үйл ажиллагааны талаар

Тус компани нь энэ онд 233.8 сая төгрөгийн орлого олж, 998.9 сая төгрөгийн зардал гарган 765.1 сая төгрөгийн алдагдалтай ажиллалаа. Тайлант хугацааны орлого нь өмнөх онтой харьцуулахад 26,6 хувиар буюу 85,3 сая төгрөгөөр буурч, алдагдал өмнөх оныхоос 500,5 сая төгрөгөөр өссөн байна.

Зардал өмнөх онтой харьцуулахад 152,8 сая төгрөгөөр өссөн. Тайлант хугацаанд гарсан үйл ажиллагааны зардал 688,6 сая төгрөг, үйл ажиллагааны бус зардал нь 310,2 сая төгрөг байна. Үйл ажиллагааны зардлын ихэнх буюу 74,0 хувийг зээлийн хүүгийн зардал, 5,9 хувийг шатахууны зардал, 8,4 хувийг цалин нийгмийн даатгалын зардал, 2,0 хувийг үндсэн хөрөнгийн элэгдэл, 4,1 хувийг татвар үйлчилгээний зардал, үлдэх 5,6 хувийг бусад зардал эзэлж байна.

Энэ оны байдлаар нийт 122,9 сая төгрөгийн хөрөнгөтэй байгаагаас эргэлтийн хөрөнгө 16,7 сая төгрөг, эргэлтийн бус хөрөнгө 106,2 сая төгрөг байна. Нийт хөрөнгө нь өмнөх онтой харьцуулбал 34,3 хувиар өссөн байна. Эргэлтийн хөрөнгийн 10,2 хувь буюу 1,7 сая төгрөгийг авлага 29,3 хувь буюу 4,9 сая төгрөгийг хангамжийн материал мөн 55 хувь буюу 9,2 сая төгрөгийг урьдчилж төлсөн зардал тус тус эзэлж байна. Эргэлтийн бус хөрөнгийн 34.7 хувь буюу 36.9 сая төгрөгийг тээврийн хэрэгсэл, 50.6 хувь буюу 53.7 сая төгрөгийг барилга байгууламж 6,1 хувь буюу 6.5 сая төгрөгийг тавилга эд хогшил , 8,3 хувь буюу 9,1 сая төгрөгийг тоног төхөөрөмж эзэлж байна.

Эх үүсвэрийн хувьд 2,576,4 сая төгрөгийн өр төлбөр байгаагийн 99.99 хувь буюу 2,576.3 сая төгрөгийг богино хугацаат өр төлбөр, 0.01 хувь буюу ,0.1 мянган төгрөг дансны өглөг эзэлж байна.

Хоёр. Удирдлага , зохион байгуулалт , хүний

нөөцийн талаар

“Хөвсгөл Усан зам” ХК нь 2016 оны 05-р сарын 01-ээс 2016 оны 10-р сарын 01-ний хугацаанд үндсэн 1, гэрээт 16 ажилтантайгаар үйл ажиллагаагаа гүйцэтгэснээр нийт 50141,8 мян төгрөгийн цалингийн зардал гарч, нийгмийн даатгалын шимтгэлд 8370,0 мян.төгрөг төлсөн байна.

Гурав. Сүхбаатар хөлөг онгоцонд хийгдсэн ажлууд

1. СҮХБААТАР усан онгоцны 6NVD48-U маркын ажиллагаатай байгаа 1,2-р үндсэн хөдөлгүүрийн усны насос угсрах ажлыг Эрхүү хотын усан онгоц засварын механик Д.Д.Батуевтай хамтран засаж,ажилд оруулсан.
2. 6NVD48-U маркын ажиллагаатай байгаа 1-р үндсэн хөдөлгүүрийн техникийн үйлчилгээг хийж, шаардлагатай байгаа сэлбэгүүдийг 2016 оны 9-р сард Эрхүү хотоос авчирсан. 2017 оны 5-р сард угсарч дуусгана.
3. 1, 2-р үндсэн хөдөлгүүрийн утааны яндангийн холбоосыг дахин шинээр тайлж, угсарч гагнасан.
4. СҮХБААТАР онгоцны хөдөлгүүр генераторын труп угсарсан.
5. СҮХБААТАР онгоцны хөдөлгүүрт 2ш агаар шүүгч шинээр угсарснаар утаа гарах нь зогссон.
6. Нэмэлтээр дизель генератор моторны блокны ус алдалтыг зогсоож, гагнаж бэлэн болгосон.
7. Нэмэлтээр 6 ширхэг порсункны тохиргоо боож бэлэн болгосон.
8. СҮХБААТАР усан онгоцны 6NVD48-U маркын ажиллагаатай байгаа 1-р үндсэн хөдөлгүүрийн тос, ус алдалтыг зогсоох техник оношлогооны ажлыг гүйцэтгэсэн.
9. 6NVD48-U маркын 1-р үндсэн хөдөлгүүрийг өвлийн зогсолтонд бэлдэж өндөр даралтын хийгээр бүх усыг шавхах ажлыг хийж дууссан.
10. 6NVD48-U маркын ажиллагаагүй байгаа 2-р үндсэн хөдөлгүүрийн гильц, поршин, тахир гол, вкладшын техник ашиглалтын байдлыг нэг бүрчлэн задлан шалгаж угсран тохиргоо хийж ашиглалтанд 2017 оны 5-р сарын 30- ны дотор хүлээлгэн өгнө.
11. 6NVD48-U маркын 2-р үндсэн хөдөлгүүрүүдийн тос, усны насос, хөргөлтийн системийн эд ангиудыг задлан цэвэрлэж техникийн үйлчилгээ хийж шаардлагатай байгаа сэлбэг, эд, ангийн жагсаалт гаргасан.
12. 6NVD48-U маркын 1-р үндсэн хөдөлгүүрээс сэнсрүү холбогдсон эргэлтийн голны битүүмжлэлийг шалгаж техникийн үйлчилгээг хийсэн.
13. СҮХБААТАР онгоцны өвлийн зогсолтын техникийн үйлчилгээг бүх агергат эд ангиуд дээр хийсэн.
14. Онгоцны жижиг моторын гол өнгөлж нэмэлт засвар хийв.
15. Онгоцны бүх өрөөг цоожтой болгосон.
16. Онгоцны уяа оосорыг хэсэгчилэн шинэчилсэн.
17. Усан онгоц, моторт завь, бохирын машин болон бусад тээврийн хэрэгсэлд урсгал засвар, үйлчилгээг тогтмол хийсэн.
18. Усан онгоцны бохирын лагийг хөлдүү үед нь 2017 оны 1 дүгээр сард бүрэн цэвэрлэсэн.

Дөрөв. Аж ахуйн засвар үйлчилгээний талаар

* Усан онгоцны зогсоолын гүүрийг шинээр барьж, гүүрний засварт 14,1 сая төгрөг зарцууллаа.
* Сантехникийн засвар хийж, 2 ёмкость байрлуулан 10,4 сая төгрөг зарцуулсан.
* Харуулын байрыг 3,0 сая төгрөгөөр барьж, ашиглалтанд оруулсан.
* Баазын зүүн талыг тусгаарлан 500,0 мян.төгрөгөөр банз авч, өөрсдийн хүчээр хашаа барьж үйлчлүүлэгчдийн тайван орчныг бүрдүүлсэн.
* Гадна гэрэлтүүлэг LED 2-гэрэл 360,0 мян. төгрөгөөр хийсэн. Гэвч гэрэлтүүлэг дутагдалтай байгаа тул дахин 8 ш гадна гэрэлтүүлэг шаардлагатай байна.
* Гадаах өнгө үзэмжийг сайжруулж хог хаягдлыг тухай бүрт нь ачуулж цэвэрхэн орчин бий болгоход анхаарч ажилласан.
* Хөвсгөл Усан Замын сурталчилгааны хулдаасан хаягийг анонсоор хийлгэж, Мөрөн хотын нисэх онгоцны буудал, Хатгал тосгоны нэвтрэх цэгт, өөрийн хоёр хашааны хаалганд гэрэлтэй самбар хийж байршуулсан.
* Байгаль орчныг хамгаалж, явган хүний зам хийж оюутнуудтай хамтарч 2 удаа их цэвэрлэгээ зохион байгуулан, хогийн савуудыг шинэчлэж байрлуулсан.
* Хатгал тосгоны газрын албаар кадастрын зураглал хийлгэн баталгаажуулсан.
* ГАЗ-53 машинд хөрөнгө оруулж сэлбэг авч засварлаж ашиглалтанд оруулсан.
* Модон гэрүүдийн дээвэр ханыг чигжиж засан, хаалга яндангуудыг сольж, 4 гэрт 8 ширхэг вакум цонх хийлгэсэн.
* Найман ханатай их гэрийн уяа оосор бүрээс, бүч муудаж ялзарсныг шинэчлэн сольсон.
* Угаалгын газрын болон модон гэрүүд, 247 дэлгүүр зоогийн газрын шалны хулдаас муудсныг 1,5 сая төгрөгийн LG хулдаасаар сольсон.
* Гүүрэн дээрх сандлуудыг будаж тогтоосон.
* Өөрийн эзэмшил газрын гадна талд үүдэн хэсэг газрыг цементлэсэн.
* Нийтийн бие засах газар болон ариун цэврийн байгууламжийг барьж,хог хаягдал бохирыг түр хадгалах савыг стандартын ус бороо орохгүй, зориулалтын материалаар доторлох, халдваргүйжүүлэлт ариутгал хийж цэвэрлэн зайлуулж байх ажлыг мэргэжлийн байгууллага, тосгоны засаг захиргаатай хамтран хийх санал хүргүүлж, ярилцсан.
* Үйлчилгээний цэг, дэлгүүр зоогийн газар, худалдаа хийж байгаа иргэдийн дэргэд хогийн сав байрлуулсан.Баазын эргэн тойрны хог хаягдлыг цэвэрлэх, мөн хөрсний бохирдол борооны усаар угаагдан нуур луу орж бохирдуулах аюултай тул далан босгож борооны ус орж ирэхээс хамгаалах ажлыг төлөвлөсөн.
* Нуураас соруулан авч хадгалж байгаа ундны цэвэр усны  
  ган савыг тогтмол хугацаанд цэвэрлэж ариутган 117,0 мян.төгөөр усны эрүүл ахуйн шинжилгээ хийлгэсэн.
* Ажилчид болон аялагчдад нуурын усыг бохирдуулахгүй байх, орчин тойрноо хамгаалах, аюулгүй ажиллагааны сургалт мэдээлэл тогтмол хийж хэвшүүлсэн.
* Усан онгоцны саравчийг шинээр хийж байршуулсан.
* “Номин 247” дэлгүүрийн дээврийг сольсон.
* “Номин 247” дэлгүүрийн тусгай зөвшөөрлийн асуудлыг шийдвэрлэсэн.

|  |  |  |  |  |  |  |  |
| --- | --- | --- | --- | --- | --- | --- | --- |
| |  | | --- | | Хөвсгөл усан зам ХК-ийн хүрээнд шийдвэрлэх асуудлууд: | |  | | * Ханх, Хатгал суман дахь үндсэн хөрөнгийн асуудлыг   шийдэх | | * Бохирын машин шинээр авах. * 20 машины зогсоолтой болох * Буудлын хүрэн байшингийн дээвэр солих /240мкв / | | * Орж гарах хаалга замын асуудлыг шийдэх * 2 хаалга шинэчлэх * Гүүрийг шинэчлэх, хашлага хийх   Рестораныг засаж шинэчлэх   * Хашааг шинэчлэн барих * Моторт аврах завьтай болох | | * Жижиг суудлын онгоцтой болох асуудлыг   судлах (10-20хүний суудалтай) | | Сүхбаатар усан онгоцны аюулгүй ажиллагааны талаар   * Түлшний хэмжүүрийг нарийвчлалтай болгох * Дурантай болгох (урт, богино 2 төрөл) * Манан будангийн дэлгэцийг засварлах * Механик сантехникч үйлчилгээний ажилчдыг ажлын   хувцастай болгох | |

Тав.Байгаль орчин болон бусад үйлчилгээтэй

холбоотой ажлууд

* Усны эрүүл ахуйн шинжилгээ 2 удаа хийлгэсэн.
* Ус ашиглалтын гэрээг хийж тооцоог дуусгасан.
* Аймгийн ОБГазраас Галын аюулаас урьдчилан сэргийлэх шалгалтаар Галын аюулгүй байдлын дүгнэлт хийлгэж, гэрээгээр 4 аврагч- хамгаалагч ажиллуулав.
* МХГазраас ажил үйлчилгээ сайжруулах зөвлөмж удирдамж өгсөний дагуу ажилласан.
* Байгаль орчноо хамгаалах талаар ХУТХамгаалалтын газартай хамтран төлөвлөгөө гарган ажиллав.
* Хог хаягдлын түр хадгалах санг стандартын ус бороо орохгүй ,гадагшаа унахгүй зориулалтын материалаар доторлож нян устгах ,ариутгал халдваргүйжүүлэлтийг мэргэжлийн байгууллагатай хамтран хийх саналыг хүргүүлсэн.
* Далайн захиргаатай гэрээний дагуу хамтран ажилласан.

Зургаа. Хөвсгөл усан зам ХК-ийн хэтийн төлөв

Монгол улсын аялал жуулчлалын салбарын төв болсон цэвэр агаар, цэнгэг устай байгалийн үзэсгэлэнт Хөвсгөл нууранд усан замын аялагчдын голлох анхаарал татсан Сүхбаатар хөлөг онгоцны эзэд билээ бид. Цаашдаа орон нутгийн дэд бүтцийн асуудал нааштай шийдэгдсэн аялал жуулчлалын салбар улам хөгжих ирээдүй байгаа гэж манай хамт олон үзэж байна. Үүнд:

* Улаанбаатараас Мөрөн хүртэлх 900 км хатуу хучилттай зам тавигдаж бүрэн ашиглалтанд орсон.
* Мөрөн хотын олон улсын нисэх онгоцны буудлын барилгын ажил эхэлсэн.
* Ханхын хилийн гарцыг боомт болгон өргөжүүлж, гадаад дотоодын иргэд зорчих ба усан замын тээвэр хөгжснөөр худалдаа аялал жуучлалын томоохон төв болох зэрэг нааштай хандлага бий.
* ОХУ-н иргэд визгүй зорчих болсон.

Улмаар компанийн үндсэн үйл ажиллагааны цар хүрээ өргөжиж, чанар, бусдаас давуу, онцгой байх тал дээр анхаарч ажиллавал салбартаа манлайлагч болох боломжтой юм.

Тайлан бичсэн: Гүйцэтгэх захирал Ч.Үржинбадам